Source: http://www.csmploiesti.ro/2017/11/26/handbal-juniorii-3-se-mentin-pe-pozitia-secunda-seria-d/
Timestamp: 2018-03-24 04:18:11+00:00

Document:
Handbal: juniorii 3 se menţin pe poziţia secundă în Seria D! - CSM Ploiesti
Handbal: juniorii 3 se menţin pe poziţia secundă în Seria D!
Home / Featured / Handbal: juniorii 3 se menţin pe poziţia secundă în Seria D!
noiembrie26noiembrie 26, 2017
Două dintre echipele de handbal ale CSM Ploieşti au participat, în ultimele zile, la primele turnee de sală programate de Federaţia Română de Handbal între turul şi returul primei faze a campionatului: junioarele 1 au avut programate trei partide la Sfântu Gheorghe, iar juniorii 3 au disputat patru meciuri în turneul de la Moreni.
Junioarele 1, pregătite de Leonard Cristescu, au jucat trei partide în Seria E, gazda primului turneu fiind Sala „Kati Szabo”, din Sfântu Gheorghe. Cu un lot format din doar 13 jucătoare (8 junioare 1 şi 5 junioare 2), în condiţiile în care Andra State şi Ana Maria Gros sunt accidentate, fetele noastre nu au reuşit să câştige vreun meci: au cedat cu 40-29 cu CNE Braşov (joi), cu 44-20 cu Transilvania Braşov (vineri) şi cu 29-26 cu CSŞ Mediaş (sâmbătă). Remarcatele tehnicianului pe parcursul acestui prim turneu au fost portarul Laura Grigore şi interul Bianca Zecheru.
Lotul folosit la Sfântu Gheorghe a fost alcătuit din: Laura Grigore, Elena Zamfir (portari) – Andreea Fulgeanu, Iolanda Evanghelide, Sadia Neagu, Bianca Ionescu, Daria Constantin, Andreea Anton, Alexandra Agapie, Diana Stan, Maria Iordache, Georgiana Dumitrescu, Bianca Zecheru (jucătoare de câmp).
Cel de-al doilea turneu, în care CSM Ploieşti va da piept cu CSŞ Dinamo Braşov şi CSŞ Făgăraş, este programat în zilele de 16 şi 17 decembrie. CSM Ploieşti ocupă locul al 5-lea în Seria E, cu două victorii şi cinci înfrângeri.
La rândul lor, juniorii 3, pregătiţi de Gheorghe Puia, au avut programate patru meciuri în primul turneu de sală din Seria D, de la Moreni, bilanţul fiind de două victorii şi tot atâtea înfrângeri. Băieţii au câştigat primele două jocuri, 45-24 (20-11) cu CS Dinamo Bucureşti (joi) şi 31-30 (17-14) cu CSŞ 2 Bucureşti (vineri), şi le-au pierdut pe ultimele două: 25-35 (13-18) cu CS Brazi (sâmbătă) şi 31-44 (12-23) cu CSM Bucureşti (duminică).
CSM Ploieşti se menţine pe locul secund al Seriei D, cu 8 victorii şi 3 eşecuri, şi are programat al doilea turneu de sală în perioada 2-4 februarie 2018.
În această săptămână, junioarele 3, pregătite de Robert Comendant, vor participa la primul turneu de sală al Seriei F, la Râmnicu Vâlcea, programat în intervalul 29 noiembrie – 3 decembrie.
Şi tot la finalul acestei săptămâni vor evolua din nou şi juniorii 1, antrenaţi de Silviu Stănescu. Ei vor susţine partidele celui de-al doilea turneu de sală al Seriei C, tot la Brazi, de vineri până duminică.
Micii atleţi de la CSM Ploieşti, de 5 ori pe podium la „Cupa Începătorului!”Armăsaru Bădie VF recidivează: s-a impus şi în „Premiul de Toamnă”!

References: CSM 
 CSM 
 CSM 
 CSM 
 CSM 

CSM 
 CSM